Publication: Magyar Közlöny
Issue: MK-2001-88 (Year: 2001, Number: 88)
Era: 1990-2004
Section: felelősségéről szóló 1997. évi LXXIX. törvény 19. §-a alapján, a miniszterelnök javaslatára
Paragraph Index: 510

4. A Kormány egyetért azzal, hogy az Európai Unióban kialakult rendőri együttműködés és segítségnyújtás formái a jogsegély jelenlegi keretei között nem alkalmazhatóak, ezért szükségesnek tartja egy új törvény megalkotását a rendőri ügyekben való együttműködésről és segítségnyújtásról annak érdekében, hogy az érintett magyar szervek az együttműködés valamennyi formájába bekapcsolódhassanak. Ezzel egyidejűleg — ahol azt az együttműködő államok igénylik — kétoldalú megállapodások megkötését kell kezdeményezni, amelyek a két állam közötti rendőri együttműködés lehetséges formáit és módjait rendezik. Egyúttal meg kell vizsgálni, hogy a rendőri együttműködéshez hasonlóan szükséges-e a vámhatóságok közötti együttműködés általános szabályait is lefektetni. A vizsgálat eredményéről és az esetleges jogszabály-módosításról előterjesztést kell készíteni.

Source: https://magyarkozlony.hu/hivatalos-lapok/980c91764d4a8291c9c4c9642129cf09c3f409b3/dokumentumok/8fe9d8414219567027416cb80565e4e7cd4a4ace/letoltes